cyanic-selkie/wikianc huggingface dataset:
Sermuļu dzimta
Kopīgās īpašības
Lielākā daļa sermuļu dzimtas dzīvnieku ir izteikti plēsīga un ēd tikai gaļu, lai gan dažas sugas lieto arī veģetāros produktus. Visām sugām nav vienādi zobi un zobu skaits, bet visām sugām zobi ir piemēroti gaļas ēšanai un plēšanai. Sermuļu dzimtas dzīvniekiem ir "slēdzējžoklis" — žokļa locītava ir gandrīz slēgta eņģe, kā rezultātā žokļi ir gandrīz neatlaužami. Šī īpatnība sermuļu dzimtas dzīvniekiem dod nepārspējami krampīgo tvērienu cīņās, medībās un spēlēs.
Sistemātika
Sermuļu dzimta (Mustelidae)
Lielā tautu staigāšana
Ar Lielo tautu staigāšanu vēsturnieku vidū saprot masveida cilvēku migrāciju Eiropā, kā arī daļēji Āzijā un Ziemeļāfrikā aptuveni starp 300. un 700. gadu. Tas aptver vēstures laika posmu no Romas impērijas sabrukuma līdz agrīno viduslaiku sākumam.
Migrācijas viļņi
Intensīvā daudzu tautu un cilšu migrācija dažu gadsimtu laikā pilnībā izmainīja Eiropas etnisko ainu pēc Romas impērijas sabrukuma. Kopumā to piemeklēja seši lielākie migrācijas viļņi, kamēr subkontinenta etniskā struktūra vairāk vai mazāk nostiprinājās. Trīs viļņi, tātad apmēram puse, bija klejotāju tautas: huņņi, maģāri un mongoļi. Viens no šiem viļņiem bija vikingi — jūras braucēji, laupītāji un tirgotāji. Divi citi viļņi bija mauri un turki. Pēdējie bija islāma karotāji — islāma reliģijas un tradīciju izplatītāji. Bez šiem migrācijas viļņiem, kas būtiski ietekmēja vēlāko Eiropas etnisko struktūru, pastāvēja arī mazākas migrācijas kustības. To skaitā avāri, protobulgāri un hazāri.
Vēl nozīmīgu lomu Eiropas etniskās struktūras, bet vēlākajos periodos arī Eiropas politikas noteikšanā spēlēja slāvu migrācija. Slāvus pie imigrantiem Eiropā var pieskaitīt nosacīti — atkarībā no tā, kādi kritēriji viņu pieskaitīšanai vai nepieskaitīšanai pie Eiropas pamattautām tiek pielietoti — formāli ģeogrāfiskie, etniskie, kultūras vai citi.
Migrācija Rietumeiropā
Ģermāņu etniskā ietekme manāmi skāra arī latinizēto ķeltu-itāļu sabiedrību mūsdienu Itālijā. Arī Britānijas pamatiedzīvotāji — romanizētie ķelti-briti, tika daļēji absorbēti vai izspiesti no savām sākotnējām teritorijām. Rezultātā Britānijā izveidojās divas visai atšķirīgas etniskās grupas — ķelti rietumos un ģermāņi centrālajā daļā, austrumos un dienvidos. Savukārt ziemeļu reģionu, Skotijas, vai kā to sauca romieši — Kaledonijas, iedzīvotāji arī iedalījās divās galvenajās grupās — ģermāņi zemienē (lowlanders) un ķelti kalnainajos apvidos (highlanders). Savukārt Kaledonijas pamatiedzīvotāji bija galvenokārt pikti.
Migrācija Dienvidaustrumeiropā
Etniski ļoti sarežģīta situācija veidojās Balkānu pussalā. Līdz ar avāru (kurus vēlāk aizvietoja horvāti) iebrukumu sākās ilīriešu pārslāvošana, kuras rezultātā šis reģions īsā laikā pilnībā pazaudēja grieķu-romiešu kultūras pazīmes.
Arī Trāķija (grieķu Thrakĕ, latīņu Thracia), kas aptvēra Balkānu pussalas austrumu daļu (ieskaitot mūsdienu Bulgāriju), un, tāpat kā Ilīrija, bija viena no Maķedonijas, tad Romas impērijas un vēlāk arī Bizantijas provincēm, tika pilnībā pārslāvota. Arī lielākā daļa Grieķijas, ieskaitot Peloponēsas pussalu, etniski tika pārslāvota, tomēr slāvu imigranti Grieķijā, sajaucoties ar vietējiem grieķu iedzīvotājiem, helenizējās. Atsevišķi zinātnieki uzskata, ka mūsdienu grieķi, vismaz ievērojama to daļa, ir helenizējušies albāņi un slāvi.
3. gadsimtā Dākijā iebruka goti un romieši bija spiesti savus leģionus no šīs provinces atsaukt. Lai gan Dākija kļuva par pastāvīgu iebrukumu vietu gotiem, huņņiem, slāviem un protobulgāriem, tās romanizētie iedzīvotāji vēl ilgi saglabāja latīņu valodu un savu identitāti. Slāviem kļūstot par noteicošo Dākijas etnisko sastāvdaļu, daku un slāvu savstarpējās sajaukšanās rezultātā izveidojās jauna etniska grupa — valahi (vlahi). No saviem dažādajiem priekštečiem valahi saglabāja kā klejotāju, tā arī karavīru iezīmes, kļūstot par nopietnu draudu Bizantijas impērijai. Vēlākajos gadsimtos valahi veidoja mūsdienu horvātu, serbu un lielā mērā arī bulgāru etnisko pamatu.
Atsevišķas slāvu ciltis uz Balkāniem sāka ceļot jau 3. gadsimtā. Tomēr lielā skaitā slāvi Balkānos sāka ieplūst 6. gadsimtā, protobulgāri — 7. gadsimtā, bet tos, tāpat kā ilīriešus, dalmāciešus, maķedoniešus un trāķiešus samērā īsā laikā pārtautoja jau priekšā esošie slāvi.
Dažādos laika posmos, dažādās Balkānu pussalas vietās bez slāviem apmetās arī neliels skaits maģāru un ģermāņu. Tā kā Balkāniem raksturīgi daudzi dabīgie šķēršļi, starptautu sakari bija apgrūtināti un tās attīstījās, katrai tautai veidojoties savai izteiktai etniskai un kultūras identitātei, savai reliģijai, valodai un tradīcijām.
Merovingu dinastija
Merovingu dinastija ir franku ķēniņu dinastija, kas 5.-8. gadsimtā valdīja Francijas teritorijā. Nosaukums cēlies no tās dibinātāja, kādas nelielas, bet kareivīgas ģermāņu cilts vadoņa — Meroveha (Merovech) vārda. Taču ģermāņu cilšu apvienošanās un jaunu zemju iekarošanas sākums saistāms galvenokārt ar divu slavenu franku ķēniņu vārdiem — Hilderiks (Childeric) (miris 482. gadā) un Hlodvigs (Clovis) (466-511). Franku teritoriju paplašināšanu tās iekarojot, uzsāka Hilderiks. Viņš franku karaļvalstij pievienoja Romas provinci — Beļģiju (Belgica II). Savukārt Hlodvigs I to paplašināja pievienojot reģionu ap Parīzi, kā arī Alemaniju un Akvitāniju.
Hlodvigs I, lielā mērā savas sievas — Burgundijas princeses Klotildes ietekmēts, 496. gadā pieņēma katoļticību. Tādēļ viņš savā politikā baudīja arī baznīcas atbalstu. Hlodvigs I bija arī pirmais no franku ķēniņiem, kurš par savas valsts galvaspilsētu 508. gadā izvēlējās Parīzi. Līdz ar to Hlodvigs I izveidoja Eiropas monarhijas pirmos pamata elementus, tai skaitā laicīgās varas ciešu sasaisti ar baznīcu.
Hlodvigs I ieviesa arī būtiskus nākamo gadsimtu feodālās sistēmas elementus, saglabājot atsevišķus romiešu saimnieciskās politikas atribūtus. Tā, pamatā vēl turpināja pastāvēt Romas impērijas nodokļu sistēma, it īpaši tirdzniecības un muitas nodevas. Taču jau Hlodviga I laikā arvien svarīgāku nozīmi nekā nodokļi ieguva karaļa īpašumi, it sevišķi zeme, kuru izmantoja lai apbalvotu uzticamus karaļa atbalstītājus un līdzgaitniekus.
Merovingi valdīja franku valstī līdz pat 8. gadsimtam. Taču jau pēc Hlodviga I nāves atklājās pirmās nopietnās feodālās sistēmas problēmas, kas bija saistītas ar mantojuma lietām. Mirstot, Hlodvigs I franku valsti sadalīja starp četriem saviem dēliem. Ar to aizsākās gandrīz divus gadsimtus ilgs, gandrīz nepārtrauktas asiņainas cīņas periods starp dažādiem Merovingu dzimtas atzariem par varu, kad valsti te apvienoja, te no jauna sadalīta. Šo cīņu rezultātā ne tikai pakāpeniski izplēnēja franku varenība un karaļnama bagātības, ap 600. gadu tika sagrautas arī vērtīgākās romiešu laika valsts organizācijas atribūtu pēdējās paliekas — nodokļu sistēma, starptautiskā tirdzniecība, tika izpostītas pilsētas un to galvenais labklājības pamats — specializētas manufaktūras. Sabrukusi bija arī naudas sistēma — monētu kalšana un to apgrozības kontrole. Šajā laikā Eiropā samazinājās arī iedzīvotāju skaits, saruka lauksaimniecība.
Tikai veiksme, izdevīga ģeogrāfija un vēsturisko apstākļu sakritība šo nežēlīgo cīņu laikā frankus pasargāja no pakļaušanas citām tautām. Tā, goti un langobardi bija pārāk aizņemti cīņās ar savu ienaidnieku Bizantiju. Arī Britu salās daudzas sīkās valstis bija iegrimušas gandrīz nepārtrauktos savstarpējos karos un nekādā ziņā nevarēja radīt nopietnus draudus frankiem. Tikai 8. gadsimta vidū frankiem parādījās daudz nopietnāki pretinieki - normāņi (vikingi), avāri un arābi.
Starptautiskā Okeanogrāfijas komisija
Starptautiskā Okeanogrāfijas komisija jeb Starpvaldību Okeanogrāfijas komisija (en jeb IOC) tika dibināta pēc UNESCO Ģenerālās konferences 2.31 lēmuma. Šis organizācijas pirmā sēde notika Parīzē UNESCO galvenajā mītnē. Par šīs komisijas dibinātājvalstīm kļuva 40 valstis.
2004. gadā Starptautiskajā Okenogrāfijas komisijā kopā bija 129 dalībvalstis. Bez dalībvalstīm, šajā organizācijā ietilpst organizācijas asambleja, prezidijs un sekretariāts. Komisijas sekretariāts atrodas Francijas galvaspilsētā Parīzē.
Starptautiskā Okeanogrāfijas komisijas uzdevums ir kontrolēt Klusā okeāna cunami brīdinājuma sistēmas darbību.
Vēsture
Starptautiskā Okeanogrāfijas komisijas dibinātājvalstis bija: Argentīna, Austrālija, Beļģija, Brazīlija, Kanāda, Čīle, Ķīna, Kuba, Dānija, Dominikāna, Ekvadora, Somija, Vācijas Federatīvā Republika, Francija, Gana, Indija, Izraēla, Itālija, Kotdivuāra, Japāna, Koreja, Meksika, Mauritānija, Monako, Maroka, Nīderlande, Norvēģija, Pakistāna, Polija, Rumānija, Spānija, Šveice, Taizeme, Tunisija, Padomju Savienība, Apvienotie Arābu Emirāti, Apvienotā Karaliste, Amerikas Savienotās Valstis, Urugvaja, Vjetnama.
20. gadsimta 60. gados ANO Starptautiskā Okeanogrāfijas komisija ierosināja izstrādāt zemestrīču brīdinājuma sistēmu Indijas okeānā, taču šī reģiona valstis ieteikumu neņēma vērā. Pirmkārt, kopš 1883. gada te nebija novērotas spēcīgas zemūdens zemestrīces. Otrkārt, lielākā daļa reģiona valstu ir trūcīgas, bet šādas sistēmas izveidošana prasītu milzīgus līdzekļus.
Visoke Mazovecke
Visoke Mazovecke (Wysokie Mazowieckie) - pilsēta Polijas ziemeļaustrumos, Podlases vojevodistē, uz dienvidaustrumiem no Lomžas.
Roš Hašana
Roš Hašana (he — 'gada galva') ir ebreju svētki, ko parasti sauc par ebreju jauno gadu. To svin ebreju kalendāra septītā mēneša — Tišrei — pirmajā dienā. Roš Hašana ir pirmais no lielajiem jūdaisma "Bijības svētkiem", vai "Desmit nožēlas dienām", kas noslēdzas ar Jom Kipur svētkiem. Roš Hašana ir civilais jaungads, viens no četriem dažādiem jaungadiem ebreju kalendārā. Mišnā rakstīts, ka līdz ar Roš Hašanu sākas šmitas un jubilejas gadu atskaite. Ja Roš Hašana atzīmē cilvēka radīšanu, tad piecas dienas iepriekš, 25 Elulā tiek atzīmēta pasaules radīšana.
Roš Hašana tiek atzīmēta kā Sabats, ar lūgšanām sinagogā un atturēšanos no radoša darba. Sinagogā tiek pūsts šofars, kas gatavots no auna raga, lai atmodinātu ebrejus no "snaudas" un liktu tiek domāt par tuvojošos Tiesas dienu.
Roš Hašanā ebreji viens otram novēl "šana tova" (labu gadu) vai "šana tova umetuka" (labu un saldu gadu). Svētku pirmās dienas pēcpusdienā ir tradīcija noturēt lūgšanas pie dabīgi plūstoša ūdens (upes, jūras), kuru laikā ūdeni tiek mesta maize vai akmentiņi, tādējādi simboliski atbrīvojoties no grēkiem.
Svētku vēsture
Svētki ar nosaukumu "Roš Hašana" Torā nav pieminēti. Trešajā Mozus grāmatā (Leviticus) 24 pantā tiek pieminēti "Zicron Terua" svētki septītā mēneša pirmajā dienā. Ezekiela grāmatā Jom Kipur laiks tiek pieminēts kā gada sākums. "Roš Hašana" svētkus svin 2 dienas — abas pirmās dienas pēc ebreja jaunā gada iestāšanās.
Sagatavošanās svētkiem
Jau iepriekšējā Elul mēneša laikā ebreji sāk atskatīties uz iepriekšējā gadā paveikto un nožēlot grēkus, aizsākot procesu, kas noslēdzas Jom Kipur laikā.
Džekijs Robinsons
Džeks Rūzvelts "Džekijs" Robinsons (en; dzimis Kairā, Džordžijas štatā, ASV, miris  Stemfordā, Konektikutas štatā, ASV) bija amerikāņu beisbolists. Viņš bija pirmais afroamerikānis MLB līgas spēlētājs. MLB līgā viņš debitēja 1947. gada 15. aprīlī Bruklinas "Dodgers" sastāvā, kur pavadīja visu savu profesionāļa karjeru. Tā kā viņš bija pirmais melnādainais spēlētājs lielākajās ASV līgās kopš 1880. gadiem, viņš bija kā ierocis cīņā pret rasu noslāņošanos profesionālajā beisbolā. Pirms Dž. Robinsona visi melnādainie spēlēja nēģeru līgā vairāk nekā sešas dekādes. Savas karjeras laikā viņš sešas reizes spēlēja Visu zvaigžņu spēlēs (1949, 1950, 1951, 1952, 1953, 1954), 1955. gadā kļuva par World Series čempionu.
2013. gadā tika izdota biogrāfiska filma par Robinsona dzīvi 42.
Prostitūcija
Prostitūcija (fr, la: nodošanās netiklībai) ir seksuālo pakalpojumu sniegšana par samaksu. Prostitūcijas juridiskais statuss dažādās valstīs ir ievērojami atšķirīgs. Dažās valstīs par to var sodīt ar nāvi, bet tikmēr citās tas ir pilnībā likumīgs. Latvijā prostitūcija ir legāla un tiek regulēta, taču nav atļauta prostitūcijas organizēšana (t.sk., suteneri un bordeļi), Igaunijā prostitūcija ir legāla, taču netiek regulēta, nav atļauta nekāda veida organizēta prostitūcija, Lietuvā prostitūcija ir nelegāla. Lielākajā daļā postkomunisma valstu (t.sk., Krievijā) prostitūcijai ir palicis tāds pats juridiskais statuss, kāds tas bija zem PSRS, respektīvi, tā ir nelegāla (skat. karti).
Šis termins tiek arī brīvi lietots, lai apzīmētu dzimumattiecības, kuras kādam nav pieņemamas, piemēram, seksuāls neizvēlīgums vai sekss bez laulībām. Sabiedrībā šis termins tiek lietots vēl plašāk un bieži vien tas tiek lietots, lai nievājoši apzīmētu darbības, kuras nav formāli saistītas ar prostitūciju. Vīriešu prostitūtas, kuri piedāvā savus pakalpojumus sievietēm, mēdz saukt par žigolo.
"Eskorti"
Viens no populārākajiem eifēmismiem ar ko atsaukties uz cilvēkiem, kas nodarbojas ar prostitūciju ir "eskorts". ASV prostitūcija ir nelegāla (vienīgais izņēmums, Nevadas štats). Saucot sevi par "eskortiem" (pavadoņiem/pavadonēm) un norādot, ka saņemtā nauda ir tikai "par kompānijas sastādīšanu" seksuālo pakalpojumu sniedzēji ASV var izvairīties no kriminālatbildības, jo juridiski precīzi definēt, kur beidzas samaksa par "savas sabiedrības piedāvāšanu" un kur sākas "seksuālo pakalpojumu piedāvāšana" ir grūti.
Ekonomiskā kontekstā
Prostitūciju mēdz dēvēt par "senāko profesiju pasaulē".
Tā kā prostitūcijā starp pakalpojumu sniedzēju un pakalpojumu saņēmēju nav nekādas birokrātijas un saistības ir īsas, prostitūtu cenas ir vērtīgs ekonomisks indikators. Piemēram, latviešu portālā sexriga.lv piedāvātais Rīgas prostitūtu cenu indekss ir ticis izmantots ekonomikas blogos kā ekonomisks rādītājs, piemēram, lai pierādītu, ka 2009. gadā, Latvijā joprojām bija ļoti zema pirktspēja, ņemot vērā, ka prostitūtu cenas svārstījās ap 30 Ls/h, kaut arī optimisti šajā laikā sagaidīja atkopšanos no krīzes.
71. Kinoakadēmijas balva
71. Kinoakadēmijas balvas tika pasniegtas "County Music Center", Losandželosā, ASV. Balvu pasniegšanu vadīja aktrise Vūpija Goldberga.
Nominācijas 9. februārī paziņoja Kino mākslas un zinātnes akadēmijas prezidents Roberts Reme un aktieris Kevins Speisijs. Visvairāk nominācijas (trīspadsmit) saņēma filma "Iemīlējies Šekspīrs". Visvairāk balvu (septiņas) saņēma filma "Iemīlējies Šekspīrs".
== Galvenās balvas == Uzvarētājs atzīmēts treknrakstā.
MySQL
MySQL ir relāciju datubāzu pārvaldības sistēma, kas ir uzstādīta uz vairāk nekā vienpadsmit miljoniem datoru visā pasaulē. MySQL izstrādā Zviedrijas uzņēmums MySQL AB, kuru 2008. gadā pārņēma Sun Microsystems.
MySQL ir risinājums mazām un vidējām lietojumprogrammām. Tas ir iekļauts WAMP, AppServ, LAMP serveros un pārnēsājamos serveros — Denver, XAMPP. Parasti MySQL tiek izmantots kā serveris, pie kura vēršas vietējie vai attālinātie klienti, tas sevī ietver iekšējā servera bibliotēku, kas ļauj MySQL iekļaut autonomās programmās.
Elastība, ko nodrošina MySQL datubāze, tiek panākta ar daudzu tabulu veidu atbalstu: lietotāji var izvēlēties MyISAM tipa tabulas, kas atbalsta pilnu teksta meklēšanu, vai InnoDB tipa tabulas, kas atbalsta transakcijas atsevišķu ierakstu līmenī. Turklāt, MySQL datu bāzē ir integrētas īpaša veida EXAMPLE tabulas, kas ilustrē jaunu tabulu izveidošanas principus. Pateicoties tās atvērtajai arhitektūrai un GPL licencēm, MySQL regulāri parādās jauna veida tabulas.
2008. gada 26. februārī Sun Microsystems par 1 miljardu dolāru iegādājās MySQL AB.
2010. gada 27. janvārī Oracle Corporation iegādājas Sun Microsystems un iekļāva MySQL savā datu bāzu vadības sistēmu produkcijā.
Par MySQL izcelsmi
MySQL radās uzņēmumam mēģinot izmantot mSQL tabulās, kurās tika izmantota ISAM — zema līmeņa programmēšana. Tā rezultātā tika izveidota jauna SQL saskarne, bet API saskarne palika mantojumā no mSQL. No kurienes ir radies nosaukums "MySQL" — nav zināms. Izstrādātājiem ir divas versijas par nosaukuma rašanos: vai nu tādēļ, ka praktiski visos kompānijas radītajos produkcijas nosaukumos ir priedēkli „My”, vai arī par godu Michael Monty Widenius, viena no sistēmas izstrādātāja meitai, kuras vārds ir My.
MySQL logo redzamā delfīna nosaukums ir «Sakila». Tas tika izvēlēts no plaša delfīna vārdu piedāvātā sarakstu, kuru izveidoja lietotāji. Nosaukt to «Sakila» vārdā piedāvāja Open Source izstrādātājs Ambrose Twebaze.
Programmēšanas valodu atbalsts
MySQL ir šāds programmēšanas valodu atbalsts: Delphi, C, C + +, Eiffel, Java, Lisp, Perl, PHP, PureBasic, Python, Ruby, Smalltalk, Component Pascal, un Tcl bibliotēkas priekš .NET platformu valodā, kā arī ODBC atbalsts, izmantojot MyODBC dziņus.
Maksimālais tabulu izmērs
MySQL 3.22 versijā: līdz 4 GB MySQL 3.23+ versijās: līdz pat 8 miljoniem terabaitu. (2 ^ 63)
Tabulu izmērs ir ierobežots atkarībā no to tipa. Kopumā MyISAM tipa tabulas ir ierobežotas ar faila lieluma ierobežojumu, kas atkarīgs no operētājsistēmas failu sistēmas. Piemēram, NTFS, šis lielums teorētiski varētu būt līdz pat 32 eksabaitiem. InnoDB gadījumā viena tabula var glabāties vairākos failos, un lielums var sasniegt pat līdz 64 terabaitiem.
Lokalizācija
SET character_set_client='cp1251'; SET character_set_results='cp1251'; SET character_set_connection='cp1251';
Trīs, augstāk minētie, operatori ir līdzvērtīgi šim vienam operatoram:
SET NAMES 'cp1251'
Mainīgais character_set_client iestata no klienta sūtīto datu šifrēšanu, mainīgais character_set_results iestata klientam sūtāmo datu šifrēšanu, mainīgais character_set_connection iestata šifrēšanu, lai pārveidotu informāciju, kura ir nākusi no klienta pirms vaicājuma izpildes uz servera.
Lietojot unikodu UTF-8, šis operators izskatās šādi:
SET NAMES 'utf8'
Lietojums
Mysql ir populāra datubāzes tīmekļa lietotnes izvēle. Mysql ir galvenā sastāvdaļa no plaši lietotās LAMP tīmekļa lietotņu gūzmas. LAMP ir akronīms — Linux,Apache,Mysql,PHP savienojumam. Mysql popularitāte ir cieši saistīta ar PHP.
MySQL lieto daži no visbiežāk apmeklētajām tīmekļa vietnēm internetā, tostarp Flickr, Nokia.com, YouTube un kā minēts iepriekš: Vikipēdija, Google un Facebook.
Platformas un interfesi
Mysql ir sarakstīta izmantojot C un C++ programmēšanas valodas. Mysql darbojas uz visdažādākajām platrormām, populārākas no tām ir Linux, Mac OS X,Microsoft Windows,Symbian, taču mažak zināmās ir QNX, Sanos u.c
Licencešana
MySQL izmanto duālās licencēšanas biznesa moduli. MySQL var tikt izplatīts saskaņā ar GPL licences noteikumiem. Tas var nesakrist ar izstrādātāju plāniem, kuri nevēlas publiskot programmu izstrādes tekstus. Šādos gadījumos tiek paredzēta komerciālā licence.
MySQL 4.0
Neskatoties uz to, ka 4,0 versija ir novecojusi, tā joprojām ir ļoti izplatīta. Galvenās šīs versijas iezīmes ir:
MySQL 4.1
Ieteicamā versija uz 2005. gadu bija MySQL 4,1, kas iznāca 2004. gada 27. oktobrī. Tā ietver šādus uzlabojumus:
MySQL 5.0
MySQL 5.0 versija tika izdota2005. gada 24. oktobrī. Šajā versijā ir ievērojami paplašināta funkcionalitāte, kas ļauj MySQL likt vienā līmenī ar komerciālām datubāzu vadības sistēmām. Ja MySQL datu bāzei, pirms tam tika pārmests tas, ka tā nepietiekami atbalsta SQL standartu, tad ar piektās versijas iznākšanu tika nodrošināts pilnīgs SQL standarta atbalsts. MySQL 5.0 versijā ietverti šādi uzlabojumi:
MySQL 5.1
MySQL 5.1 versija turpina ceļu uz SQL: 2003 standartu. MySQL 5,1 iekļauti šādi jauninājumi:
Maria tabulu tips
Maria (sākot ar 5.2.x versiju — Aria) — jauns MySQL tabulu tips datu glabāšanai. Maria ir MyISAM uzlabota versija, papildinot to ar iespēju saglabāt visus datus pēc sistēmas kraha.
Galvenās Maria priekšrocības:
MySQL 5.5
5.5 MySQL versijas pamatā ir neizlaistā 5.4 versija MySQL un satur daudzus būtiskus uzlabojumus, kas saistīti ar palielinātu mērogojamību un veiktspēju, tostarp:
MySQL 6.0
MySQL 6.0 versijas izstrāde tika apturēta alfa testēšanas stadijā. Sākotnēji tika nolemts izveidot 5.2 versiju, taču īsi pēc tam tā tika pārdēvēta par 6.0 versiju. Tomēr drīz vien pēc tā, informācija par MySQL 6.0 versiju pazuda no izstrādātāju mājaslapas, un izstrādātāji koncentrējās uz 5.5 versijas, un pēc tās sekojošās 5.6 versijas izstrādi.
Kā viens no galvenajiem 6.0 versijas jauninājumiem tika plānots, ieviest jauna veida tabulu – Falcon, kas tiktu attīstīta kā InnoDB aizstājējs. Saistībā ar 2010. gada Sun Microsystems pārņemšanu (to pārņēma kompānija Oracle), Falcon liktenis kļuva nezināms.
Piekarpatu vojevodiste
Piekarpatu vojevodiste ir Polijas vojevodiste valsts dienvidaustrumos - Mazpolijā. Dibināta 1999.gada 1.janvārī, apvienojot trīs vojevodistes. Vojevodiste nosaukta Karpatu kalnu vārdā.
Administratīvas iedalījums
Vojevodiste iedalās 25 apriņķos (powiat) - no tiem 4 ir pilsētas ar apriņķa tiesībām (miasto na prawach powiatu) un 21 lauku apriņķis (powiat ziemski). Visā vojevodistē ir 160 gminas (gmina).
Pilsētas
Vojevodistē ir 50 pilsētas (trekninātas pilsētas ar apriņķa tiesībām):
Warriors (nozīmju atdalīšana)
Warriors var būt:
Dižona
Dižona (fr, ) ir komūna un prefektūra Francijas austrumos, Kotdoras departamenta un Burgundijas-Franškontē reģiona administratīvais centrs, vēsturiskā Burgundijas reģiona centrs. Pilsētā 2017. gadā dzīvoja 157 tūkstoši iedzīvotāju, bet tās aglomerācijā (Dižonas metropolē) iedzīvotāju skaits pārsniedz 251 tūkstoti. Dižona atrodas Ušas upes krastos.
Dižona ir ievērojama kā Dižonas sinepju un vīna izcelsmes vieta, kā arī ar to, ka šeit ir dzimis Eifeļa torņa arhitekts Gistavs Eifelis. 2015. gadā Burgundijas vīna darītavas (objektā ietilpst arī Dižonas vēsturiskais centrs) tika iekļauts UNESCO Pasaules mantojuma sarakstā. Cauri pilsētai iet nozīmīgs autoceļš, kas savieno Parīzi ar Lionu.
Sports
Dižonā ir bāzēti vairāki dažādu sporta veidu Francijas zemāko līgu klubi. Viens no ievērojamākajiem ir futbola klubs Dijon FCO, kas mājas spēles aizvada Gastona Žerāra stadionā.
Sadraudzības pilsētas
Dižonas sadraudzības pilsētas ir:
Simfoniskais metāls
Simfoniskais metāls ir smagā metāla un simfoniskās mūzikas apvienojums. Kā vienu no labākajiem metāla un simfoniskā orķestra kopdarbiem var minēt Metallica un San Francisco Symphony Orchestra.
Vēl nozīmīgas un spēcīgas simfoniskā metāla grupas ir Nightwish, Apocalyptica, Therion, Epica, Xandria, After Forever, Sirenia, Leaves' Eyes, Tristania, Lacuna Coil, Season's End u.c.
Koala
Koala (Phascolarctos cinereus) ir somaiņu (Marsupialia) infraklases zīdītājs. Koala ir vienīgā mūsdienās dzīvojošā suga koalu ģintī (Phascolarctos). Pie šīs ģints pieder vēl divas izmirušās sugas: Phascolarctos maris un milzu koala (Phascolarctos stirtoni). Arī koalu dzimtā (Phascolarctidae) koala ir vienīgā mūsdienās dzīvojošā suga.
Koalas dzīvo tikai Austrālijā, konkrēti, kontinenta dienvidu un austrumu piekrastē. Koalas nedzīvo Austrālijai piederošajā Tasmanijas salā un Austrālijas rietumu reģionos.
Evolūcija
Koalu izcelsme nav skaidra, lai gan zinātnieki ir pārliecināti, ka koala ir attīstījusies no vombatam līdzīga priekšteča. Koalu fosilijas ir ļoti nedaudzas. Austrālijas ziemeļos ir atrastas dažas 20 miljonus gadu vecas koalu fosilijas. Šajā laikā Austrālijas ziemeļu daļā auga lietus meži. Aizvēsturiskās koalas nebija specializējušās eikaliptu ēšanā, tas notika pamazām un lēnām klimatam atdziestot un lietus mežiem nomainoties ar eikaliptu audzēm. Fosiliju atradumi liecina, ka pirms 50 000 gadiem Austrālijas dienvidos dzīvoja milzu koala (Phascolarctos stirtoni). Koalas Austrālijā ieņem līdzīgu ekoloģisko nišu kā sliņķis (Folivora) Dienvidamerikā.
Izskats un īpašības
Koala ārēji atgādina vombatu, kas ir tuvākais koalas radinieks. Salīdzinoši koalai ir biezāks kažoks, daudz lielākas ausis un garākas kājas. Koalai ir gari, asi nagi, kas ļauj tai kāpelēt pa kokiem un cieši turēties pie zariem. Koalas var būt diezgan dažādos augumos. Tēviņi ir lielāki nekā mātītes, un dienvidos koalas ir lielākas kā ziemeļos. Dienvidu tēviņš var sasniegt 14 kg svaru, bet mātīte no ziemeļiem var svērt tikai 5 kg.
Priekškājām koalai ir 5 pirksti, turklāt 2 no tiem ir īkšķi, lai vieglāk būtu satvert koka zaru. Koalas ir vienīgie dzīvnieki bez primātiem, kuriem ir individuāli pirkstu nospiedumi. Turklāt tie atgādina cilvēka pirkstu nospiedumus.
Koalas zobi ir piemēroti tās veģetārajai barībai un ir līdzīgi pārējiem diprotodontiem. Tiem ir asi griezējpriekšzobi, ar kuriem nokost koku lapas. Tiem nav ilkņu, un starp priekšzobiem un dzerokļiem ir atstarpe. Koalu tēviņiem tāpat kā daudziem somaiņiem ir divdaļīgs loceklis, kas atbilst mātītes divām makstīm. Mātītei ir arī 2 dzemdes.
Ja salīdzina mūsdienu koalu smadzenes ar tās aizvēsturisko priekšteču smadzenēm, tad mūsdienās tās ir kļuvušas mazākas, neaizpildot visu galvaskausu. Šo deģenerāciju zinātnieki skaidro ar pielāgošanos zemākas kvalitātes barībai. Koalas smadzenes ir vienas no mazākajām no visiem somaiņiem. Tās nesver vairāk kā 0,2% no visa ķermeņa masas, tās aizpilda apmēram 60% no galvaskausa, pārējo piepilda smadzeņu šķidrums (Liquor cerebrospinalis). Smadzenes atgādina divas valrieksta puses, kas novietotas smadzeņu stumbra galā. Tās nav savienotas nedz viena ar otru, nedz ar galvaskausu. Tas ir vienīgais dzīvnieks uz zemeslodes, kuram šādā veidā ir samazinājušās smadzenes.
Uzvedība
Kopumā koala ir kluss dzīvnieks, bet tēviņiem piemīt skaļš sauciens, ko tas izmanto, lai piesaistītu mātītes uzmanību riesta laikā. Sauciens ir dzirdams kilometra attālumā. Ja koalu izbiedē tas kliedz līdzīgi raudošam cilvēkbērnam. Par koalas dzīves ilgumu savvaļā pietrūkst pārbaudītu faktu, bet nebrīvē tas var sasniegt 18 gadu vecumu.
Tāpat kā vombati un sliņķi kolas kustās ļoti maz, pavadot 16—18 stundas bez kustībām, lielāko daļu no šī laika noguļot. Koalas var būt ļoti agresīvi viens pret otru. Tie apķeras pretiniekam apkārt ar priekšķepām un cenšas sāpīgi iekost.
Barība
Koalas pamatā pārtiek tikai no eikaliptu lapām. Koalas evolūcijas gaitā ir piemērojušās pie barības resursa, kas lielāko daļu dzīvnieku neinteresē, jo eikaliptu lapās ir maz olbaltumvielu, tām ir liels daudzums nesagremojamu šķiedru, un tās satur terpēnus un fenolus, kas lielai daļai dzīvnieku ir indīgi. Koalu vielmaiņa ir ļoti lēna. Dienā tas ir aktīvs apmēram 5 stundas, no kurām 3 stundas tas pavada ēdot. Ēšana var notikt jebkurā diennakts laikā, bet visbiežāk naktī. Katru dienu koala apēd puskilogramu eikaliptu lapas. Lapas tiek sakošļātas līdz smalkai putriņai un tikai pēc tam norītas. Koalu aknas deaktivizē eikaliptu toksiskās vielas, bet resnā zarna, īpaši cecum kamera ir palielinātas, lai no trūcīgās barības iegūtu maksimālo labumu. Gremošanas procesā liela nozīme ir bakteriālajai fermentācijai.
Koalas barojas ar dažāda veida eikaliptu lapām, reizēm tie ēd arī citu koku lapas, kā akāciju (Acacia), tējas koku (Leptospermum) un melaleuku (Melaleuca) lapas. Eikaliptiem ir apmēram 680 dažādas sugas, un tās, kuras ēšanai izvēlas koala, ir atkarīgas no vairākiem faktoriem, kā ģeogrāfiskā reģiona, sezonas un lapu toksiskā līmeņa. Iecienītākās ir baltais eikalipts, zilais eikalipts un purva eikalipts.
Reprodukcija
Mātītes dzimumbriedumu sasniedz 2—3 gadu vecumā, bet tēviņi 3—4 gadu vecumā. Veselīgai koalu mātītei katru gadu piedzimst mazulis. Grūsnības periods ilgst 35 dienas. Ļoti reti piedzimst dvīņi. Riesta laiks koalām ir no decembra līdz martam.
Mazulis piedzimst ļoti maziņš (6 mm), tas ir akls, kurls un bez matojuma. Pēc piedzimšanas mazulis ierāpo mātes somā un pieķeras pie viena no 2 piena dziedzeriem. Tas paliek mātes somā apmēram 6 mēnešus, visu laiku zīžot pienu. Šajā laikā tam izaug ausis, atveras acis un uzaug kažoks. Paaudzies, tas sāk izzināt pasauli ārpus mātes somas. Šajā laikā tas nelielos daudzumos sāk ēst mātes zarnu īpašos izdalījumus no resnās zarnas sākmudaļas kameras cecum. Kādreiz zinātnieki domāja, ka tie ir ekskrementi, tomēr izdalījumi ir daļēji pārstrādātas eikaliptu lapas, kas satur visus nepieciešamos mikrobus un baktērijas, lai mazuļa gremošanas sistēma spētu sagremot eikaliptus. Mazulis paliek pie mātes vēl 6 mēnešus vai nedaudz ilgāk. Māte šo laiku to nēsā uz savas muguras kā mugursomu. Tas barojas gan ar pienu, gan eikalipta lapām līdz sasniedz gada vecumu. Jaunās mātītes pamet māti un atrod savu teritoriju netālu no mātes, bet jaunie tēviņi paliek mātes teritorijā līdz sasniedz 2—3 gadu vecumu.
Spirālveidīgie
Spirālveidīgie (Lophotrochozoa, syn. Spiralia) ir pirmmutnieku (Protostomia) virstips, kas apvieno 9 mūsdienu bilaterālo dzīvnieku tipus. Virstips tika izveidots, balstoties uz molekulārajiem pētījumiem.
Mūku ordenis
Mūku ordenis ir katoļticībā, un kopš kāda laika arī dažiem protestantiem, mūku biedrība, kuras biedri ievēro kopējo klostera nolikumu un dod svinīgos solījumus (atšķirība no mūku draudzēm, kurās dod tikai vienkāršus solījumus).
Atšķirībā no specifikas, ordeņi iedalās:
Bruklina
Bruklina (en) ir viens no pieciem Ņujorkas rajoniem, kas atrodas Longailendas salas rietumos. Bruklinā dzīvo visvairāk iedzīvotāju no visiem pieciem Ņujorkas rajoniem – 2,3 miljoni, arī vairāki simti tūkstoši imigrantu.
Taisne
Taisne ir viens no ģeometrijas pamatelementiem. Taisnes definīcija ir atkarīga no konkrētās ģeometrijas aksiomām. Ja ģeometrijas uzbūves pamatā ir attālums starp diviem telpas punktiem, tad taisne ir līnija, kuras garums ir vienāds ar attālumu starp šiem punktiem.
Taisne algebrā
Algebrā taisne ir pirmās pakāpes līnija. Dekarta koordinātu sistēmā to nosaka pirmās pakāpes jeb lineārs vienādojums y = ax + b. Šāda taisne nevar būt paralēla y asij.
Taisnes vispārīgais vienādojums
Taisnes vispārīgais vienādojums plaknē ir ax + by + c = 0, kur a, b un c - reāli koeficienti (no kuriem vismaz viens nav 0).
Kolineāri punkti
Trīs punktus sauc par kolineāriem, ja tie atrodas uz vienas taisnes. Parasti trīs punkti viennozīmīgi nosaka plakni, bet trīs kolineāru punktu gadījumā tas nenotiek.
Taisne caur diviem punktiem
Vienādojums taisnei, kas iet caur diviem dažādiem plaknes punktiem un, var tikt pierakstīts kā Ja x0 ≠ x1, tad šo vienādojumu var pierakstīt šādi: vai
Otrā pasaules kara kritušo padomju karavīru Brāļu kapi Jēkabpils pilsētas kapsētā
Brāļu kapos apbedīta daļa no kopskaitā 1268 kritušiem padomju 1. Baltijas frontes 4. triecienarmijas 378. un 29. strēlnieku divīzijas un 2. Baltijas frontes 22. armijas karavīriem, kuri krita kaujās pie Jēkabpils 1944. gada 7.—9. augustā.
Bezgalība
Bezgalība (simbols: ∞) ir jēdziens, kas apzīmē kaut ko nebeidzamu, neierobežotu. Bezgalības jēdzienu lieto matemātikā, filozofijā un loģikā saistīti ar idejām par kaut ko neizmērāmu un nesasniedzamu. Matemātikā bezgalība ir lielums, kas pārsniedz jebkuru reālu skaitli. Filozofijā bezgalību attiecina uz absolūto, telpu un laiku. Bezgalības jēdziens tiek lietots arī teoloģijā (tiek saistīts ar dievu), psiholoģijā un fizikā.
Bezgalība matemātikā
Matemātikā bezgalība ir lielums, kas pārsniedz jebkuru reālu skaitli un to apzīmē ar simbolu "∞". Bieži, piemēram, matemātiskajā analīzē, ir nepieciešamība pierakstīt faktu, ka kāds lielums tiecas uz bezgalību (neierobežoti pieaug). To pieraksta šādi:. Piemēram, skaitļu virkne 1, 2, 3, ... tiecas uz bezgalību. Savukārt skaitļu virkne −1, −2, −3, ... tiecas nevis uz bezgalību, bet uz mīnus bezgalību, tāpēc noteiktības pēc pirmās virknes robežu apzīmē ar +∞, bet otrās ar −∞.
Robežas
Apskatīsim robežas, kurās parādās bezgalība.
Piezīme. Robeža eksistē un ir + bezgalība, ja a > 0, bet - bezgalība, ja a < 0.
Fraktāļi
Neregulāru līkni vai virsmu, ko iegūst, veicot atkārtotu dalīšanu sīkākās daļās, sauc par fraktāli. Būtībā tā sastāv no bezgalīgi daudzām daļām. Plašākā nozīmē fraktāļi ir punktu kopas Eiklīda telpā, kurām dimensiju skaits nav vesels skaitlis. Zināmi fraktāļi ir Mandelbrota kopa, Kantora putekļi.
Bezgalība loģikā
Zēnona paradoksi ir vieni no pirmajiem loģiskās sarežģītības piemēriem, darbojoties ar bezgalīgiem objektiem. To izveidoja Zēnons Elejietis, bet izklāstīja sengrieķu filozofs Aristotelis. Viens no Zēnona piedāvātajiem piemēriem ir Ahillejs un bruņurupucis, kurā tiek apskatīta situācija, ka Ahilejs nekādi nevar apsteigt bruņurupuci, ja tas atrodas mazliet tālāk par viņu, un abi pārvietojas vienā virzienā.
1. jūlijs
1. jūlijs ir gada 182. diena pēc Gregora kalendāra (183. diena garajā gadā). Līdz gada beigām ir atlikušas 280 dienas.
Vārda dienas
Imants, Ingars, Intars, Rimants
Neretiņa
Neretiņa (arī Nereta; lt) ir Mēmeles labā krasta pieteka Aizkraukles un Jēkabpils novados Latvijā un Panevēžas apriņķī Lietuvā. Sākas dienvidos no Sargūnu purva uz Latvijas un Lietuvas robežas. Pirmos 7 km tek kā novadgrāvis purvainā un mežainā apvidū Lietuvā; tālākajā tecējumā līdz ietekai Mēmelē ir Latvijas un Lietuvas robežupe. Upe visā garumā regulēta. Lielākās apdzīvotās vietas krastos ir Neretaslauki, Pilkalne (Latvijā) un Suvainišķi (Lietuvā).
Ainars Bagatskis
Ainars Bagatskis (dzimis Rīgā) ir bijušais latviešu basketbolists. Spēlēja uzbrucēja pozīcijā, daudzus gadus bijis Latvijas basketbola izlases dalībnieks un viens no nozīmīgākajiem spēlētājiem tās sastāvā. Guvis visvairāk punktu Latvijas izlases vēsturē. Kopš 2005. gada strādā par basketbola treneri, no 2010. gada līdz 2017. gadam bija Latvijas basketbola izlases galvenais treneris. Trenējis vairākas klubu komandas, pašlaik (2021) ir Ukrainas basketbola izlases un šīs valsts kluba Kyiv Basket galvenais treneris.
Spēlētāja karjera
A. Bagatskis ir bijis profesionāls basketbolists 21 gada garumā no 1985. līdz 2006. gadam. No 1992. līdz 2003. gadam bijis Latvijas basketbola izlases spēlētājs, izlasē aizvadītajās 142 spēlēs Bagatskis ir guvis 2141 punktu. Pārstāvējis Latvijas izlasi četros Eiropas čempionāta finālturnīros un 1992. gada Barselonas olimpisko spēļu kvalifikācijas turnīrā. Savas karjeras laikā kļuvis par seškārtēju Latvijas, divkārtēju Lietuvas, 1993. gada Norvēģijas čempionu, kā arī vienreiz uzvarējis BBL čempionātā. Spēlētāja karjeras laikā spēlējis Latvijas, Norvēģijas, Polijas, Francijas, Krievijas un Lietuvas klubos.
Trenera karjera
2005. gadā A. Bagatskis uzsāka trenera karjeru, kļūstot par spēlējošo treneri "Barons/LU" komandā. Vēlāk bijis arī Eirolīgas komandas Kauņas "Žalgiris" galvenais treneris. Pēc tam divas sezonas pavadījis pie "Valmieras" kluba stūres. 2009. gadā pārcēlās uz Krieviju trenēt Krievijas Superlīgas klubu no Sibīrijas Krasnojarskas "Enisey", kuru vadīja līdz 2010. gada martam. 2011. gada februārī kļuva par Gruzijas līgas kluba Tbilisi "Sokhumi" galveno treneri. 2011. gada novembrī viņš pārgāja uz Ukrainas līgas klubu Krivojrogas "Kryvbasbasket". Pēc 2011.—2012. gada sezonas kļuva par cita Ukrainas kluba Kijevas "Budivelnik" galveno treneri. Klubs 2012.—2013. gada sezonā izcīnīja uzvaru Ukrainas čempionātā, nākamajā sezonā tika izcīnītas sudraba medaļas. Pēc tam kļuvis par Krievijas kluba BK Nizhny Novgorod galveno treneri.
No 2010. gada 3. februāra līdz 2017. gada 22. septembrim bija Latvijas basketbola izlases galvenais treneris.
Pēc tam trenēja Vācijas klubu Brose Bamberg, bet kopš 2019. gada vasaras ir Ukrainas basketbola izlases un šīs valsts kluba Kyiv Basket galvenais treneris. 2020. gada beigās ar Ukrainas izlasi kvalificējās 2022. gada Eiropas čempionāta finālturnīram.
Privātā dzīve
Precējies ar Ilzi Bagatsku. Basketbolists ir arī A. Bagatska dēls Freds Bagatskis.
Visokes Mazoveckes apriņķis
Visokes Mazoveckes apriņķis ir apriņķis Polijā, Podlases vojevodistes dienvidaustrumos. Robežojas ar Podlases vojevodistes Zambrovas, Bjalistokas, Belskas un Semjatičes apriņķiem, kā arī Mazovijas vojevodistes Sokolovas un Ostrovas apriņķiem.
Ķivuļurga
Ķivuļurga ir 20 km gara upe Ropažu novadā. Upes sākums atrodas Ropažu novadā, meža ielokā netālu no dzelzceļa līnijas Rīga—Ērgļi, starp Bajāru un Kangaru dzelzceļa staijām. Nosaukuma pamatā ir lībiešu vārds "urga" — ‘strauts, maza upīte’. Citi upes nosaukumi ir Kalnupīte, lejtecē — Skujupīte.
Savu lielāko tecējuma daļu upe tek cauri mežiem, izņemot tās sākumdaļu un atsevišķas vietas pirms ietekas Mazajā Juglā. Upes lielākā pieteka ir Nabiņurga. Pārējās Ķivuļurgā ietekošās upes un grāvji ir pavisam nelieli.
Upīti šķērso dzelzceļa līnija Rīga—Ērgļi, autoceļš Rīga—Ērgļi (P4), kā arī vairāki sīki celiņi, no kuriem nozīmīgākais ir ceļš no Kākciema uz Bajāru dzelzceļa staciju.
Abate
Abate (la) ir katoļu sieviešu klostera priekšniece. Kaut arī abatei ir atšķirības zīmes (krusts, gredzens un ganu zizlis), viņas vara ir tikai pār klostera iemītniecēm. Pirmo reizi šis termins ir sastopams ap 514. gadu.
Mūsdienās Romas katoļu baznīcai kalpo aptuveni 200 abates. Vadoties pēc katoļu likuma (CIC can. 160—182), abates ievēlēšana notiek bīskapa vai viņa pilnvarotā pārstāvja klātbūtnē. Abate nedrīkst būt jaunāka par 40 gadiem un ir jāpaiet desmit gadiem kopš mūķenes solījuma došanas.
Sabīne Niedola
Sabīne Niedola (dzimusi Liepājā) ir latviešu basketboliste, spēlē spēka uzbrucējas pozīcijā, Latvijas sieviešu basketbola izlases dalībniece. Pašlaik (2018) viņa pārstāv Francijas klubu Saarlouis Royals.
Klubu karjera
No 2006. gada pārstāvēja "Liepājas Metalurga" komandu, ar ko 2009. gadā ieguva 3. vietu Latvijas Sieviešu basketbola līgā. 2010. gadā parakstīja līgumu ar Francijas virslīgas klubu Nantes "Rezé Basket". "Rezé Basket" sastāvā viņa izcīnīja Francijas izaicinājuma kausu, kā arī guva uzvaru LFB Challenge Round turnīrā. 2011.—2012. gada sezonu viņa uzsāka Liepājas "Metalurga" komandā. Oktobra beigās pārgāja uz Rīgas TTT, savukārt īsi pirms 2011. gada beigām noslēdza līgumu ar Spānijas virslīgas klubu El Caja Rural Tintos de Toro. Kluba sastāvā aizvadīja atlikušo sezonu, taču 2012. gada vasarā pārgāja uz citu Spānijas virslīgas klubu Cadi ICG Software.
Latvijas izlase
S. Niedola ir spēlējusi dažādu vecumu jaunatnes izlasēs. Latvijas pieaugušo izlasē debitēja. Kopā ar to ir izcīnījusi 7. vietu 2009. gada Eiropas čempionātā, kas notika Latvijā. Būdama pieaugušo izlases dalībniece, turpināja spēlēt arī U-20 izlasē, ar ko kopā 2010. gada Eiropas čempionātā izcīnīja bronzas medaļu un tika iekļauta turnīra simboliskajā izlasē. 2011. gadā izcīnīja 8. vietu Eiropas čempionātā Polijā. 2011. gada Eiropas U-20 čempionātā, kur tika ieņemta 12. vieta, S. Niedola bija viena no izlases līderēm.
Aleksejs Širokovs
Aleksejs Širokovs (dzimis Rīgā) ir Latvijas hokejists, spēlē centra uzbrucēja pozīcijā, Latvijas hokeja izlases dalībnieks. Pašlaik (2021) spēlē Latvijas čempionāta komandā Rīgas "Olimp".
Karjera
Nozīmīgu daļu savas profesionālā spēlētāja karjeras A. Širokovs aizvadījis Latvijas hokeja līgas kluba HK Liepājas Metalurgs rindās, kļūstot par divkārtējo Latvijas čempionu. No 2004. līdz 2007. gadam viņš spēlēja dažādos Krievijas Superlīgas, kā arī Krievijas Augstākās līgas klubos, bet 2007.—2008. gada sezonu aizvadīja Baltkrievijas Ekstralīgas klubā Žlobinas "Metallurg". 2008.—2009. gada sezonā pievienojās jaunizveidotajai Rīgas "Dinamo", kļūstot par tās kapteini, taču nākamo sezonu, kā arī 2010.—2011. gada sezonas ievadu aizvadīja Habarovskas "Amur" rindās.
Vēlāk uz pārbaudes laiku pievienojās SM līgas klubam Raumas "Lukko" rindām, taču sezonu noslēdza Čehijas klubā Brno "Kometa". 2011.—2012. gada sezonu aizvadīja VHL klubā Ustjkamenogorskas "Kazzinc-Torpedo". Pēc tam pārgājis uz Šveices Pirmā hokeja līgas klubu Red Ice, tā rindās aizvadot nākamās divas sezonas.
2021. gadā Širokovs Rīgas "Olimp" sastāvā kļuva par Latvijas čempionu.
Latvijas hokeja izlases rindās spēlējis septiņos Pasaules čempionātos, 2010. gada Olimpiskajās spēlēs, kā arī trijos Pasaules čempionātos junioriem.
Otrā pasaules kara kritušo padomju karavīru Brāļu kapi Varoņu ielā
Otrā pasaules kara kritušo padomju karavīru Brāļu kapi Varoņu ielā ir vieni no Brāļu kapiem Jēkabpilī, kas atrodas Krustpils jeb Daugavas labajā pusē pie Varoņu ielas.
Brāļu kapos apbedīta daļa no kopskaitā 1268 kritušiem padomju 1. Baltijas frontes 4. triecienarmijas 378. un 29. strēlnieku divīzijas un 2. Baltijas frontes 22. armijas karavīriem, kuri krita Sarkanās armijas uzbrukuma operācijas kaujās pie Jēkabpils 1944. gada 7.—9. augustā.
Latvijas Republikas labklājības ministru uzskaitījums
Šajā uzskaitījumā apkopoti Latvijas Republikas labklājības ministri, kas ir Latvijas Republikas Ministru kabineta locekļi kopš 1925. gada, kad darba ministra amatu pārveidoja par tautas labklājības ministra amatu, kurš pastāvēja līdz 1940. gadam. Pēc Latvijas neatkarības atgūšanas, līdz 1991. gadam, Labklājības ministra amata nosaukums bija sociālās nodrošināšanas ministrs. Politiskā līmenī vada Labklājības ministriju.
30px Latvijas Republika (1918 — 1940) 30px
{{legend| #6495ED | Latgales Zemnieku partija |border=1px solid #AAAAAA}} {{legend| #7FFF00 | Latgales Demokrātiskā zemnieku apvienība |border=1px solid #AAAAAA}} {{legend| #C00C13 | Latvijas Sociāldemokrātiskā Strādnieku partija |border=1px solid #AAAAAA}} {{legend| #92D050 | Latgales Zemnieku progresīvā apvienība |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
30px Latvijas Republika (1991 — mūsdienas) 30px
{{legend| #9E3039 | Latvijas Tautas fronte |border=1px solid #AAAAAA}} {{legend| #258B4C | Latvijas Zemnieku savienība |border=1px solid #AAAAAA}} {{legend| #87CEEB | Latvijas Ceļš |border=1px solid #AAAAAA}} {{legend| #C6930A | Tēvzemei un Brīvībai |border=1px solid #AAAAAA}} {{legend| #FFB90F | Tēvzemei un Brīvībai/LNNK |border=1px solid #AAAAAA}} {{legend| #647A28 | Zaļo un Zemnieku savienība |border=1px solid #AAAAAA}} {{legend| #99CC33 | Vienotība |border=1px solid #AAAAAA}} {{legend| #c42027 | KPV.LV |border=1px solid #AAAAAA}} {{legend| #192956 | Jaunā konservatīvā partija |border=1px solid #AAAAAA}}
{{legend| #DDDDDD | Bez partijas / Neatkarīgais |border=1px solid #AAAAAA}}
1997. gada laikapstākļi Latvijā
Šajā lapā ir apkopoti '''1997. gada laikapstākļi Latvijā.'''
Janvāris
Gaiziņkalnā tika novērots visilgākais apledojuma periods Latvijā — 41 diena. Tas iesākās 1996. gada 4. decembrī un ilga līdz 1997. gada 13. janvārim.
Marts
Tika novēroti krasi laika apstākļu kontrasti. Mēneša pirmajā pusē bija ļoti silts laiks — 3—4 nedēļas agrāk nekā parasti sākās dabas atmoda, brieda pumpuri, ziedēja vizbulītes, sākās sulu cirkulācija, tomēr ap 14.—15. martu atgriezās ziema — zemi atkal pārklāja sniega sega, gaisa temperatūra pazeminājās līdz −18 grādiem — upēs un ezeros atsākās ledus veidošanās.
Augusts
Visa mēneša laikā lielākajā Latvijas daļā saglabājās karsts un saulains laiks. 20 dienas maksimālā gaisa temperatūra Rīgā bija virs +25 grādiem, no kurmām 12 dienas tā pakāpās virs +28 grādiem.
Oktobris
Līdzās 1974. gadam, šī gada oktobris bija nokrišņiem bagātākais oktobris Latvijā. Rīgā tika uzstādīts jauns mēneša nokrišņu maksimums — 174,6 mm. Mēneša laikā Rīgā nolija gandrīz trīs mēneša normas.
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Dati no Starptautiskās lidostas "Rīga" meteoroloģiskās novērojumu stacijas.
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.
Zemākā gaisa temperatūra dienā:
Augstākā gaisa temperatūra naktī:
Satellites LV
Satellites LV ir latviešu mūzikas grupa, kuras sastāvā šobrīd ir apvienības dibinātāji Jānis Žilde un Edgars Žilde, kā arī Toms Ostrovskis, Mareks Ameriks un Ervings Znotiņš. Grupa 1990. gadu otrajā pusē, kā The Satellites, ieguva popularitāti ar vairākiem veiksmīgiem singliem un uzvaru mūzikas festivālā "Liepājas Dzintars" 1997. gadā. Gan grupas pirmais britpopa albums "Piens", gan arī 2001. gadā izdotais postroka ieraksts "Kind of Glue" ir uzskatāmi par pirmajiem savā stilā izdotiem albumiem Baltijas valstīs.
Vēsture
1998. gadā iznāca "The Satellites" pirmais albums "Piens". Tajā pašā gadā iznāca arī grupas singls "Happy To Follow", bet 1999. gadā iznāca grupas pirmais dubultsingls "This Is More Than You Could Ever Hope/Move Inside".
Otrais albums "Kind Of Glue" datējams ar 2001. gadu, kad līdztekus grupas nosaukuma maiņai (no "The Satellites" uz "Satellites LV"), radikāli mainījās arī grupas skanējums. 2000. gada ieraksta sesiju vidū Edgars devās studēt uz ASV un turpmākos piecus gadus par viņa gaitām nekas daudz nebija zināms.
Grupa atjaunoja darbību 2006. gadā. Satellites LV jaunās muzikālās ietekmes ir ieplūdušas no dažādām pusēm - Edgara ASV iespaidi, "Kubas" džeza un krautroka sakausējums, "The Satellites" melodiskums, vēlīnais "Kind of Glue" postroka posms, "kubas" skaņas, Ervinga taustiņi un Jāņa Žildes soloalbuma "Stāvi" minimālisms.
iznāca jauns grupas radio singls "Dienas Gaismas Detaļas". Tam sekoja uzstāšanās "Positivus AB" festivālā. iznāca jauns grupas radio singls "Karavīriņi". Tas tika pirmatskaņots Radio SWH.
Septembrī radiosingls "Dienas Gaismas Detaļas" studentu radiostacijā "Naba" iekaroja topa 1. vietu un noturējās līderpozīcijās vienu nedēļu. Gan "Dienas Gaismas Detaļas", gan "Karavīriņi" ierakstīti vienā "vasaras ierakstu sesijā". "Rudens ierakstu sesijās" Satellites LV strādāja ar četriem jauniem skaņdarbiem - "Policija brauc!", "Rotaļlietu veikalā", "Baidos atklāt" un "Pirmais", pēdējais no tiem novembra beigās izvēlēts kā trešais radiosingls. "Satellites LV" uzstājās kā iesildošā grupa britu indie mūzikas leģendu "The Wedding Present" koncertā. 2008. gada janvārī grupas radiosingls "Pirmais" iekaroja "Radio SWH top 20" 1. vietu un noturējās šajā pozīcijā divas nedēļas pēc kārtas. 2008. gada martā pie klausītājiem nonāca ceturtais radiosingls "Policija brauc!", kas Radio "SWH" ieņēma 2 pozīciju, bet Radio "Naba" sasniedza topa virsotni.
2008. gada 7 oktobrī Satellites LV, sardarbojoties ar pašmāju indie/shoegaze grupu Tribes of the City, ieraksta kopīgu dziesmu "Vienā pārī". Jau 28. nobembrī pie klausītājiem nonāk jauns singls "Rotaļlietu veikalā", kā arī b-puse "Vēlos, lai tu zini".
Patukseti
Patukseti ir izmirusi Ziemeļamerikas indiāņu grupa, kas ietilpa vampanoagu konfederācijā. Patukseti apdzīvoja tag. Masačūsetsas štata austrumu piekrasti, un viņu ciems atradās vietā, kur 17. gadsimtā izveidojās Plimutas apmetne.
Satellites LV
Vēsture
2009. gadā martā grupa pabeidz darbu pie abiem albumiem un nodod klausītājiem radio singlu "Grāvējs", kas sasniedz topa virsotnes gan Radio SWH - #2, gan arī Rietumu Radio - #1. 2009. gada pavasarī grupa plāno vairākus koncertus gaidāmo albumu prezentāciju ietvaros. Tiek dibināta ierakstu izdevniecība "asd records".
Patukseti
Bojāeja
Starp 1614. un 1620. gadu vampanoagu un masačūsetsu ciltis smagi skāra eiropiešu ievazātās slimības, pret kurām indiāņiem trūka imunitātes. Daži ciemati izmira pilnībā. Kad 1620. gadā ieradās svētceļnieki, baku epidēmijas bija iznīcinājušas arī visus patuksetus.